
Selam alejkum! Prošle smo godine promijenili stan i u ovom se stanu nešto čudno dešava. U ovih zadnjih 5-6 mjeseci, čujem kako neko hoda po balkonu, kako neko proba da uđe kroz vrata, i to se dešava uvijek poslije ponoći, otprilike. Bili smo kod hodže i sve smo mu ispričali, a on nam je dao vodu i rekao da tu vodu stavimo po ćoškovima. To smo i uradili, ali te voda koja je bila po ćoskovima, nema više u čašama kao da je to neko popio. Ja mislim da u kući ima neki duh, možda se nešto desilo prije nas. Nadam se da ćeš mi odgovoriti što brže.


* 
* 
* 
* 
* 
* 
* 

 
Kao da mi po kući hodaju duhovi, šta da uradim?

Alejkumus-selam! Allah zna najbolje, ali postoji mogućnost da se u vašem stanu nalazi džinn ili više njih, koji vas očito i jasno uznemiravaju, a koji je razlog, mi to ne znamo. To što vam je taj hodža dao da stavite “naučenu” vodu u ćoškove, mislim da nema nekog efekta.


Da bi se džinnima pokazalo da nemaju šta raditi u vašem stanu, treba se uraditi sljedeće: stan održavati čistim, iz njega izbaciti slike ljudi, životinja te bilo kakve kipove, u stanu se treba obavljati ***[namaz](https://pitajucene.com/search/Namaz/questions/ "Pretraži pitanja o namazu")***, a ako se obavlja u džematu, onda redovno sunnete, u stanu svaki dan puštati suru El-Bekara i suru Es-Saffat, te barem po jednom ezan, naučiti na vodu Ajetul-Kursiju, zadnja dva ajeta sure El-Bekara, po tri puta sure El-Felek i En-Nas, zatim sa tom vodom prskati ćoškove soba odozgo prema dolje, svaki dan poslije ikindije, u kući ne puštati muziku. Ako i dalje bude problema, obratiti se nekome ko ispravno liječi Kur’anom, da vam posjeti stan i da on vidi o čemu se radi.


Ebu Bilal – svršenik Medinskog fakulteta


Preuzeto sa stranice <http://www.n-um.com>


